Bamberg domkirke

Bamberg domkirke til St. Peter og St. Georg er en av de tyske keiserdomene og med sine fire tårn det dominerende byggverk i gamlebyen i Bamberg. I kirken finnes den berømte Bambergrytteren, graven til det eneste helgenkårete keiserpar i det tysk-romerske rike (Henrik II og Kunigunde) og den eneste pavegraven (Klemens II) i Tyskland og nord for Alpene. Kirken er som en del av Bamberg indre by fra 1993 på UNESCOs liste over verdens kulturarv. Historie Keiser Henrik II nedla grunnsteinen i 1004 og den første innvielsen fant sted i 1012. Kirken brant i 1018 og 1185 og den andre innvielsen fant sted i 1237. Bamberg domkirke ble således påbegynt i romansk og avsluttet i gotisk stil. Fra 1611 ble kirken tilført barokke elementer, mens Ludwig I av Bayern mellom 1829 og 1837 tilbakeførte deler av kirken til romansk stil. Eksterne lenker Offisielt nettsted (en) Bamberg Cathedral – kategori av bilder, video eller lyd på Commons